ພັກລັດຖະບານຍີ່ປຸ່ນ ຢາກຕໍ່ເວລາສະໄໝ ປະຊຸມຂອງສະພາ
ພັກລັດຖະບານຍີ່ປຸ່ນຊຸດປັດຈຸບັນ ຢາກຕໍ່ເວລາສະໄໝປະຊຸມ ຂອງສະພາ ອອກໄປ 70 ມື້ ເພື່ອ​ໃຫ້ໂອກາດ​​ ສະມາຊິກ​ສະພາ ​ໄດ້ຜ່ານ​ຮ່າງ​ກົດໝາຍທີ່ສໍາຄັນໆ.
ຄະນະນໍາພາພັກລັດຖະບານປົກຄອງປະເທດໃນປັດຈຸບັນກ່າວວ່າເຂົາເຈົ້າຈະພະຍາຍາມຕໍ່ເວລາສະໄໝການປະຊຸມຂອງລັດຖະສະພາອອກໄປຮອດທ້າຍເດືອນສິງຫາ ເພື່ອອໍານວຍໂອກາດໃຫ້ພວກສະມາຊິກສະພາຮັບຜ່ານຮ່າງກົດໝາຍທີ່ສໍາຄັນໆ ກ່ອນກໍານົດເວລາທີ່ຄາດກັນວ່ານາຍົກລັດຖະມົນຕີ ນາໂອໂຕະກັນ ລາອອກຈາກຕໍາແໜ່ງໄປນັ້ນ ທ່ານກັນຍັງບໍ່ທັນໄດ້ວາງກໍານົດເວລາທີ່ທ່ານຈະລາອອກນັ້ນເທື່ອ ຊຶ່ງທ່ານໄດ້ປະກາດໃຫ້ ຮູ້ມາກ່ອນຕໍ່ກອງປະຊຸມຂອງພັກໃນຕົ້ນເດືອນນີ້ ແຕ່ສື່ມວນຊົນຍີ່ປຸ່ນອ້າງຄໍາເວົ້າຂອງບັນ ດາເຈົ້າໜ້າທີ່ພັກປະຊາທິປັດຂອງຍີ່ປຸ່ນວ່າ ນາຍົກລັດຖະມົນຕີຢາກດໍາລົງຕໍາແໜ່ງຢູ່ຕໍ່ໄປ ເພື່ອຢາກເຫັນງົບປະມານເພີ່ມຄັ້ງທີສອງກວມເອົາຄ່າໃຊ້ຈ່າຍໃນການບູລະນະສ້າງສາປະ ເທດຄືນໃໝ່ຫລັງຈາກແຜ່ນດິນໄຫວແລ້ວແລະຮ່າງກົດໝາຍທີ່ພົວພັນກັບເລື້ອງນີ້ ຍັງບໍ່ເປັນທີ່ຈະແຈ້ງເທື່ອວ່າ ພວກພັກຝ່າຍຄ້ານຈະຮ່ວມມືກັບການຕໍ່ວາລະປະຊຸມຂອງສະ ພາອອກໄປຕື່ມອີກ 70 ມື້ນັ້ນຫລືບໍ ຊຶ່ງໄດ້ຕົກລົງໃນການພົບປະກັນໃນຄືນວັນອັງຄານ ວານນີ້ ແລະປະກາດໃຫ້ຮູ້ໃນວັນພຸດມື້ນີ້ ພວກພັກຝ່າຍຄ້ານມີສຽງຂ້າງຫລາຍຢູ່ໃນສະ ພາສູງ ແລະສາມາດຂັດຂວາງຮ່າງກົດໝາຍໃດໆກໍໄດ້